RĪGAS 45. VIDUSSKOLA

Reģistrācijas Nr. 90002202204,

Ropažu ielā 34, Rīgā, LV–1039, tālrunis/fakss 67551719,

E-pasts: r45vs@riga.lv

**Direktors: Tālis Veismanis**

**PAŠNOVĒRTĒJUMA**

**ZIŅOJUMS**

Rīga 2018

**Saturs**

[1 Iestādes vispārīgs raksturojums 3](#_Toc523407153)

[2 Skolas sociālā vide 5](#_Toc523407154)

[3 Skolas darbības pamatmērķi 10](#_Toc523407155)

[4 Iepriekšējā vērtēšanas perioda ieteikumu izpilde 18](#_Toc523407156)

[*5* Iestādes sniegums kvalitātes rādītājos visu jomu atbilstošajos kritērijos 20](#_Toc523407157)

[5.1 Joma - 1. MĀCĪBU SATURS 22](#_Toc523407158)

[5.1.1 Kritērijs - 1.1. Skolas īstenotās izglītības programmas 22](#_Toc523407159)

[5.2 Joma - 2. MĀCĪŠANA UN MĀCĪŠANĀS 23](#_Toc523407160)

[5.3 Joma - 3. IZGLĪTOJAMO SASNIEGUMI 23](#_Toc523407161)

[5.4 Joma - 4. ATBALSTS IZGLĪTOJAMIEM 30](#_Toc523407162)

[5.5 Joma - 5. IESTĀDES VIDE 31](#_Toc523407163)

[5.6 Joma - 6. SKOLAS RESURSI 32](#_Toc523407164)

[5.7 Joma - 7. SKOLAS DARBA ORGANIZĀCIJA, VADĪBA UN KVALITĀTES NODROŠINĀŠANA 33](#_Toc523407165)

[6 Turpmākā attīstība (balstīta uz pašnovērtējumā iegūtajiem secinājumiem). 33](#_Toc523407166)

**Rīgas 45. vidusskola**

**Pašnovērtējuma ziņojums**

|  |
| --- |
| 2017.gada 1. septembris |
|  |

# Iestādes vispārīgs raksturojums

Rīgas 45.vidusskola (turpmāk - skola) ir pašvaldības dibināta un Rīgas domes pakļautībā esoša vispārējās vidējās izglītības iestāde, kura īsteno pamatizglītības un vispārējās vidējās izglītības programmas.

Skola atrodas ērtai satiksmei piemērotā vietā – Ropažu ielā, netālu no Brīvības ielas, kā arī dzelzceļa līnijas Rīga-Valga tuvumā.

Skolas vēsture **a**izsākās jau 1910.gadā, kad rūpnīcas „Erenpreiss” teritorijā uzcēla jaunu skolu. Tā bija 9.septiņgadīgā skola. 1954./55.mācību gadā šo skolu pārdēvēja par Rīgas 45.vidusskolu. Skolotāju, skolēnu skaits pieauga, tāpēc radās nepieciešamība celt jaunu skolas ēku. Rūpnīca „Sarkanā Zvaigzne”, kuras teritorijā atradās vecā skola, uzcēla jauno ēku Ropažu ielā 34. Mācības skolēni uzsāka 1961.gada 1.septembrī. Jaunā skola kļuva par pieprasītu vidusskolu, līdz ar to mācības notika divās maiņās. Sākot no 1967.gada, skolā tika piedāvāta iespēja padziļināti apgūt mūziku. 1988./89.māc.g. skolu absolvēja skolēni, kuri jau bija padziļināti apguvuši mūzikas priekšmetus arī vidusskolā.

Lai nodrošinātu visiem skolēniem iespēju mācīties vienā laikā dienas pirmajā pusē, no 2002. gada katru gadu tika uzņemti skolēni tikai divās pirmajās klasēs. Tas samazināja skolēnu skaitu un no 2005./2006.māc.g. ļāva skolā ieviest mācības vienā maiņā.

Pēc izglītības iestāžu reorganizācijas 2010.gadā skola tika apvienota ar Rīgas 100.vidusskolu. Telpu ierobežotības un harmoniskas skolu apvienošanās dēļ 2010./2011.mācību gada 1. semestrī četrām pamatizglītības klasēm bija iespēja palikt iepriekšējās skolas telpās, līdz ar to mācības notika divās ēkās – Ropažu ielā 34 un Laimdotas ielā 42 . No 2011.gada septembra visi skolēni mācās vienas skolas telpās Ropažu ielā 34.

Rīgas 45. vidusskolas darbības tiesiskais pamats ir Izglītības likums, Vispārējās izglītības likums, Bērnu tiesību aizsardzības likums, citi Latvijas Republikas likumi un normatīvie akti, kā arī Skolas nolikums, kurš apstiprināts Rīgas domē 2011.gada 1. novembrī. Skolas akreditācijas lapa Nr. 2678 izsniegta 24.05.2013. un ir derīga līdz 23.05.2019.

Skolas dibinātājs: Rīgas dome

Juridiskā adrese: Ropažu 34, Rīga, LV- 1039

Skolas tips: vidusskola

Izglītības programmu apguvē izmantotā valoda: latviešu

Direktors: Tālis Veismanis

Laika gaitā no 2013./2014. mācību gada kopējais skolēnu skaits ir regulāri audzis (skat.1.tabulu) – vidēji par 10 skolēniem vienā mācību gadā, 2016./2017.mācību gadā sasniedzot 699 skolēnu skaitu, kas norāda uz pozitīvu tendenci skolas kā izglītojamā vēlamās mācību iestādes izvēlē. Īpaši pozitīva tendence skolēnu skaita pieaugumam ir novērojama5.-9.klašu posmā, ko nenoliedzami ietekmē fakts, ka kopš 2014./2015.mācību gada regulāri tiek atvērtas 3 paralēlklases 5.klašu posmā (1.tabula).

1.tabula. **Izglītojamo skaita izmaiņas**

|  |  |  |  |  |  |
| --- | --- | --- | --- | --- | --- |
| Mācību gads | **2013./2014.** | **2014./2015.** | **2015./2016.** | **2016./2017.** | **2017./2018.** |
| Klases  | Komplektu skaits | Skolēnu skaits | Komplektu skaits | Skolēnu skaits | Komplektu skaits | Skolēnu skaits | Komplektu skaits | Skolēnu skaits | Komplektu skaits | Skolēnu skaits |
| **1.** | 3 | 77 | 3 | 69 | 3 | 76 | 3 | 79 | 3 | 70 |
| **2.** | 3 | 65 | 3 | 77 | 3 | 69 | 3 | 68 | 3 | 70 |
| **3.** | 3 | 70 | 3 | 66 | 3 | 76 | 3 | 66 | 3 | 72 |
| **4.** | 3 | 67 | 3 | 73 | 3 | 67 | 3 | 75 | 3 | 68 |
| **5.** | 2 | 62 | 3 | 66 | 3 | 76 | 3 | 67 | 3 | 83 |
| **6.** | 2 | 49 | 2 | 60 | 3 | 66 | 3 | 73 | 3 | 63 |
| **7.** | 2 | 57 | 2 | 45 | 2 | 54 | 3 | 61 | 3 | 64 |
| **8.** | 2 | 45 | 2 | 55 | 2 | 44 | 2 | 48 | 3 | 61 |
| **9.** | 2 | 36 | 2 | 41 | 2 | 50 | 2 | 44 | 2 | 52 |
| **10.** | 2 | 38 | 1 | 33 | 2 | 37 | 2 | 47 | 2 | 38 |
| **11.** | 2 | 52 | 2 | 41 | 1 | 28 | 2 | 43 | 2 | 51 |
| **12.** | 2 | 38 | 2 | 45 | 2 | 42 | 1 | 28 | 2 | 35 |
| **Kopā** | **28** | **656** | **28** | **671** | **29** | **685** | **30** | **699** | **32** | **727** |

“Izglītības attīstības pamatnostādnēs 2014.-2020.gadam” prognozēja, ka periodā no 2014.līdz 2020.gadam demogrāfiskā stāvokļa dēļ Latvijas skolās ir sagaidāms būtisks skolēnu skaita samazinājums, kas nedaudz atspoguļojas arī vidusskolas klašu komplektācijā, 2014./2015.mācību gadā nokomplektējot vienu, skolēnu skaita ziņā lielu, 10.klasi, taču jau nākamajā mācību gadā un turpmāk atkal tiek atvērtas divas paralēlklases 10.klašu grupā, secinot, ka būtisku ietekmi šī situācija nav atstājusi. (1.tabula)

2.tabula. **Pārskats par izglītības programmām**

|  |  |  |  |  |
| --- | --- | --- | --- | --- |
| Programmas nosaukums | Kods | Licence | Izglītojamo skaits | Derīguma termiņš |
| Datums | Nr. | 2013. | 2014. | 2015. | 2016. | 2017 |
| Pamatizglītības programma | 21011111 | 05.09.2012. | V-5480 | 220 | 226 | 221 | 207 | 203 | beztermiņa |
| Pamatizglītības profesionāli orientētā virziena programma | 21014111 mūzika | 13.06.2017 | V-9089 | 306 | 325 | 356 | 374 | 400 | beztermiņa |
| Vispārējās vidējās izglītības vispārizglītojošā virziena programma | 31011011 | 27.04.2010. | V-2021 | 48 | 34 | 35 | 49 | 49 | beztermiņa |
|  Vispārējās vidējās  izglītības humanitārā  un sociālā virziena  programma | 31012011 | 27.04.2010. | V-2022 | 40 | 51 | 40 | 36 | 37 | beztermiņa |
|  Vispārējās vidējās  izglītības profesionāli  orientētā  virziena (mūzika)  programma | 31014011 | 27.08.2010. | V-2782 | 40 | 34 | 32 | 33 | 38 | beztermiņa |

Skola atrodas Vidzemes priekšpilsētā, Čiekurkalna un Teikas mikrorajonu robežas daļā, kurā pārsvarā ir daudzdzīvokļu mājas un nedaudz privātās dzīvojamās ēkas.

# Skolas sociālā vide

Vadoties pēc sociālo pedagogu darba atskaitēm, skolā samazinājies neattaisnotu mācību stundu kavējumu skaits (salīdzinājumam: 2016./2017. m.g. par neattaisnotiem mācību stundu kavējumiem individuālā konsultācija bijusi 51 skolēnam, bet 2017./2018. m.g. – 46 skolēniem).

Uzlabojusies sadarbība ar skolēnu vecākiem, kuri arvien vairāk iesaistās un sadarbojas dažādu problēmu risināšanā.

Skolai ir izveidojusies veiksmīga sadarbība ar Rīgas pašvaldības policiju, kura piedalās dažādu lekciju un pasākumu organizēšanā, kā arī iesaistās individuālo problēmu gadījumu risināšanā.

Atbalsta personāls izveidojis veiksmīgu sadarbību ar klašu audzinātājiem un priekšmetu skolotājiem, kuri  nepieciešamības gadījumos vēršas pēc palīdzības.

Skola un tās pedagogi sniedz skolēniem un viņu vecākiem palīdzību saistībā ar skolēnu izglītības procesu, kā arī pēc nepieciešamības atbalsta un sniedz padomus sadzīviskos jautājumos (2017./ 2018. m.g. sociālie pedagogi konsultējuši 79 vecākus – no tiem atkārtoti konsultēti 44 vecāki – par tādām tēmām kā neattaisnoti stundu kavējumi, uzvedības problēmas, mācību grūtības, attiecības ģimenē, bērnu un vecāku tiesības un pienākumi, sociālās palīdzības jautājumi u.c).

2015./2016.mācību gadā ir palielinājies to bērnu skaits, kuri ar ģimenēm ir reemigrējuši atpakaļ uz Latviju, kā arī trešo valstu valsts piederīgo skolēnu skaits. Izglītības iestādē ir vērojama tendence, ka turpina palielināties to skolēnu skaits, kuri dzīvo nepilnās ģimenēs un viņus audzina tikai viens no vecākiem, kā arī tendence, ka bērnu tiešajā audzināšanā tiek iesaistīti vecvecāki. Skolas atbalsta personāls, klašu audzinātāji, skolas vadība un mācību priekšmetu pedagogi sniedz iespējamo un nepieciešamo sociālpedagoģisko, emocionālo, psiholoģisko atbalstu skolēniem un viņu ģimenēm.

Skolā ir demokrātiska, radoša un labvēlīga vide, jau no skolas dibināšanas veidotas un koptas tradīcijas, kuras pēc skolu apvienošanās ir kļuvušas daudzveidīgākas.

Skolas kolektīvam ir izdevies piesaistīt pietiekamu skolēnu skaitu pirmajās klasēs (4.tabula), īpaši mūzikas virziena programmā. Kopš 2010. gada tiek atvērtas 3 pirmās klases, no kurām divās skolēni apgūst mūzikas virziena programmu. Kā redzams 4.tabulā, laika periodā no 2013. līdz 2016.mācību gadam uzņemto skolēnu skaits 1.klasēs ir bijis stabils, nav samazinājies.

4.tabula. **Uzņemto skolēnu skaits 1.klasēs (2013.- 2016.g.)**

|  |  |  |  |  |
| --- | --- | --- | --- | --- |
| 2013.gadā | 2014.gadā | 2015.gadā | 2016.gadā | 2017.gadā |
| 77 | 69 | 76 | 79 | 70 |

Rīgas 45. vidusskolā 2016.gadā vidēji vairāk kā 66 % no 10. klašu skolēniem pamatizglītību ir ieguvuši šajā skolā, tādēļ izglītojamo uzņemšanu vidējās izglītības programmās būtiski nosaka skolas 9. klašu beidzēju skaits un intereses. 2016.gada rudenī tika uzņemti aptuveni 34% skolēnu no citām skolām, galvenokārt jaunieši, kurus saista unikālā rokmūzikas virziena programma. Pēdējos 2 mācību gados skolā ir izdevies nokomplektēt divas 10.klases (5.tabula). Vidusskolēniem ir iespēja padziļināti apgūt angļu valodu, matemātiku, tiek piedāvāts apgūt arī krievu valodu, vācu valodu un franču valodu.

5.tabula. **Uzņemto skolēnu skaits 10. klasēs (2013.-2016.g.)**

|  |  |  |  |  |  |
| --- | --- | --- | --- | --- | --- |
|  | 2013.gadā | 2014.gadā | 2015.gadā | 2016.gadā | 2017.gadā |
|  | 38 | 33 | 37 | 47 | 38 |
| Klašu komplekti | 2 | 1 | 2 | 2 | 2 |

Skolēni un viņu vecāki izvēlas iegūt izglītību Rīgas 45.vidusskolā, jo tā piedāvā kvalitatīvu pamatizglītību trīs programmās, no kurām pieprasītākā kļūst profesionāli orientētā mūzikas virziena programma. Skola piedāvā arī trīs izglītības programmas vidusskolā, no kurām īpaša ir profesionāli orientētā mūzikas virziena (ar rokmūzikas ievirzi) programma. Skola piedāvā iespēju iegūt izglītību arī skolēniem ar speciālām vajadzībām, ko šobrīd izmanto viens skolēns, mācoties 11.klasē.

2016./2017.m.g. izglītības iestādē strādā 95 pedagogi, no kuriem 79% ir sievietes un 21%- vīrieši. Pamatdarbā strādā 75, blakusdarbā - 20 pedagogi (6.tabula). Kopumā izglītības iestādē darbojas 117 darbinieki. 2016./2017.mācību gadā darbu ir uzsākuši 3 jauni pedagogi.

6.tabula. **Pedagogu skaits, sadalījums pēc dzimuma, pamatdarbā un blakusdarbā strādājošie**

|  |  |  |  |  |  |
| --- | --- | --- | --- | --- | --- |
| **Darbinieki**  | **Skaits** | **No tiem sievietes** | **Ar 2016.m.g. uzsākuši darbu jaunie pedagogi** | **No kopējā skaita strādā nepilnu slodzi** | **no tiem sievietes** |
| **Amatu sāk pildīt paralēli studijām** | **amatu sāk pildīt pēc kvali- fikācijas iegūšanas** |
| Kopā | 116 | 77 |  |  |  |  |
|  Pedagogi | 94 | 77 | 1 | 6 |  |  |
| Izglītības iestādesdirektors, direktora vietnieki | 8 | 6 | 0 | 0 | 5 | 4 |
|  skolotāji | 83 | 67 | 1 | 6 | 61 | 47 |
|  no tiem 1.-4.klasēs | 29 | 26 | 1 | 2 | 21 | 19 |
| 5.-6.klasēs | 12 | 9 | 0 | 3 | 9 | 6 |
| 7.-9.klasēs | 21 | 15 | 0 | 1 | 15 | 10 |
| 10.-12.klasēs | 21 | 17 | 0 | 0 | 16 | 12 |
| Pagarinātās dienas grupas skolotāji | 17 | 17 | 1 | 1 | 17 | 17 |
| Skolotājs logopēds | 1 | 1 | 0 | 0 | 0 | 0 |
| Speciālais pedagogs | 4 | 4 | 0 | 0 | 4 | 4 |
| sociālais pedagogs | 2 | 2 | 0 | 0 | 0 | 0 |
| interešu izglītības skolotājs | 38 | 29 | 0 | 0 | 34 | 34 |
| Izglītības psihologs | 1 | 1 | 0 | 0 | 0 | 0 |
| Bibliotekārs | 2 | 2 | 0 | 0 | 0 | 0 |
| Pārējie pedagogi | 1 | 1 | 0 | 0 | 1 | 1 |
| Medicīnas darbinieki | 1 | 0 | 0 | 0 | 0 | 0 |
| Pārējie darbinieki | 21 | 0 | 0 | 0 | 0 | 0 |

10 skolas absolventi pašlaik ir izglītības iestādes pedagogi.

7.tabula. **Pedagogu sastāvs pēc izglītības 2017./2018.m.g.**

|  |  |  |  |
| --- | --- | --- | --- |
| **Darbinieki** | **Ar vidējo izglītību** | **Ar augstāko izglītību** | **No kopējā skaita ar zinātn. Grādu** |
|
| **ar vidējo pedagoģisko izglītību** | **ar vidējo profesionālo izglītību** | **ar vidējo vispārējo izglītību** | **no tiem iegūst augstāko pedagoģisko izglītību** | **ar augstāko pedago-ģisko izglītību** | **t.sk. pedago-ģijas maģistri** | **ar citu augstāko izglītību**  | **no tiem studē pedagoģis- kajā augstākās izglītības programmā** |
|
| Kopā |   |   |   |   |   |   |   |   |   |
|  Pedagogi | 3 | 0 | 0 | 3 | 85 | 36 | 6 | 6 | 1 |
| izglītības iestādes direktors, direktora vietnieki | 0 | 0 | 0 | 0 | 8 | 5 | 0 | 0 | 0 |
| skolotāji | 3 | 0 | 0 | 3 | 75 | 36 | 5 | 5 | 1 |
| no tiem 1.-4. klasēs | 2 | 0 | 0 | 2 | 25 | 10 | 2 | 2 | 0 |
| 5.-6. klasēs | 0 | 0 | 0 | 0 | 11 | 4 | 1 | 1 | 0 |
| 7.-9. klasēs | 1 | 0 | 0 | 1 | 19 | 10 | 1 | 1 | 0 |
| 10.-12. klasēs | 0 | 0 | 0 | 2 | 20 | 12 | 1 | 1 | 0 |
| Pagarinātās dienas grupas skolotāji | 1 | 0 | 0 | 1 | 14 | 4 | 2 | 2 | 0 |
| skolotājs logopēds | 0 | 0 | 0 | 0 | 1 | 1 | 0 | 0 | 0 |
| speciālais pedagogs | 0 | 0 | 0 | 0 | 4 | 2 | 0 | 0 | 0 |
| sociālais pedagogs | 0 | 0 | 0 | 0 | 2 | 0 | 0 | 0 | 0 |
| pedagoga palīgs | 0 | 0 | 0 | 0 | 0 | 0 | 0 | 0 | 0 |
| interešu izglītībasskolotājs | 2 | 0 | 0 | 2 | 36 | 16 | 2 | 2 | 0 |
| izglītības psihologs | 0 | 0 | 0 | 0 | 0 | 0 | 1 | 0 | 0 |
| sporta metodiķis | 0 | 0 | 0 | 0 | 0 | 0 | 0 | 0 | 0 |
| bibliotekārs | 0 | 0 | 0 | 0 | 2 | 1 | 0 | 0 | 0 |
|  pārējie pedagogi | 0 | 0 | 0 | 0 | 1 | 1 | 0 | 0 | 0 |

95% pedagogu ir iegūta augstākā izglītība. (7.tabula) 5% pedagogu ir iegūta vidējā pedagoģiskā izglītība. Pedagogi pastāvīgi paaugstina kompetenci gan pedagoģijā, psiholoģijā, mācību priekšmeta mācīšanas metodikā, kā arī informācijas tehnoloģiju prasmēs, audzināšanas jautājumos u.c. jomās. Skolas metodisko darbu vada Metodiskā padome un 8 metodiskās komisijas. Atbalstu ikdienas mācību darbā skolotājiem, vecākiem un skolēniem nodrošina atbalsta personāls - divi sociālie pedagogi, psihologs, logopēds, 4 speciālie pedagogi, skolotāja palīgs un medmāsa. Skolā strādā 2 bibliotekāres un 26 tehniskā personāla darbinieki.

**Izglītības iestādes vadība**

Direktors 1

Direktora vietnieki izglītības jomā 6 (3,3 slodzes)

Direktora vietnieks izglītības un IKT jomā 1 (0,5 slodzes)

Direktora vietnieki audzināšanas darbā 2 (0,9 slodzes)

Direktora vietnieks saimnieciskajos darbos 1

9.tabula. **Izglītības iestādes finansiālais nodrošinājums (eur )**

|  |  |  |  |
| --- | --- | --- | --- |
| **Finansējuma avots** | **2015.** | **2016.** | **2017.** |
| Kopējais finansējums | 805466.00 | 1165654.00 | 1205267.00 |
| t.sk. no valsts budžeta  | 490342.00 | 712839.00 | 745673.00 |
| no pašvaldības budžeta  | 300426.00 | 411752.00 | 423563.00 |
| ziedojumi | - | - | - |
| maksas pakalpojumi un citi pašu ieņēmumi  | 7975.00 | 15700.00 | 19046.00 |
| Mācību grāmatu iegādei | 5428.00 | 12401.00 | 12739.00 |
| Savstarpējie norēķini | - | - | 4246.00 |

Skolas īpašie piedāvājumi:

* vispārējās izglītības ieguves iespējas skolēniem, uzsākot mācības pamatskolā un pabeidzot ar vidējās izglītības iegūšanu, arī profesionāli orientētā virziena (mūzika) programmā;
* iespēja iegūt vidējo izglītību vispārējās vidējās izglītības vispārizglītojošā virziena programmu ar padziļinātu angļu valodas, matemātikas apguvi, kā arī tiek piedāvāta iespēja apgūt programmēšanas pamatus;
* Pamatizglītības profesionāli orientētā virziena (mūzika) programmā skolēni apgūst individuālās stundās - klarnetes, saksofona, flautas, kokles, blokflautas, ģitāras, vijoles, sitaminstrumentu, klavieru vai akordeona spēli;
* Vidējās izglītības profesionāli orientētā virziena (mūzika) programmā skolēni apgūst vokālu, skaņu režiju, klarnetes, saksofona, flautas, blokflautas, ģitāras, basģitāras, vijoles, sitaminstrumentu, klavieru vai akordeona spēli individuālās mācību stundās;
* Pamatizglītības programma bērniem ar speciālām (ar kustību traucējumiem) vajadzībām, integrējot vispārējās izglītības iestādē un sabiedrībā;
* pamatizglītībā, izmantojot variatīvu, papildus stunda ir latviešu valodā vai matemātikā;
* pieejams plašs ārpusstundu aktivitāšu klāsts – 52 interešu izglītības programmās pulciņos (dažādas sporta nodarbības, vokālie un instrumentālie ansambļi, mākslas u.c.), koros un tautisko deju kolektīvos, tiek piedāvāta pagarinātās dienas grupa pamatskolas 1.un 2.klašu skolēniem;
* 9.-12. klašu skolēniem ir iespēja regulāri apgūt mūsdienu un klasiskās dejas nodarbībās „Dejosim kopā”;
* darbs ar talantīgiem bērniem: jaunums- skolēnu skaņdarbu pirmatskaņojumu koncerts;
* saglabāta un uzlabota materiāltehniskā bāze matemātikas, dabaszinību mācību priekšmetu apguvē, kā arī mūzikas virziena realizācijai;
* inovatīvu mācību materiālu ieviešana un pielietošana mācību procesā – planšetes, portatīvie datori, balsošanas pultis, elektroniskās grāmatas.
* skola atrodas ģeogrāfiski izdevīgā vietā, ērta sabiedriskā transporta sistēma ar Rīgas centru (pašreiz ir 6.tramvaja galapunkts) un apkārt esošajiem Rīgas mikrorajoniem un Pierīgā esošajām apdzīvotajām vietām, kā arī skolai pieder plaša zaļā zona (skolas ābeļdārzs, plašs sporta laukums);
* ir sakārtota, droša un estētiska skolas vide un apkārtne.

# Skolas darbības pamatmērķi

**Skolas vīzija**

Rīgas 45. vidusskola ir atvērta un efektīva mūsdienīga skola, kurā ir uzturēta labvēlīga vide katra izglītojamā izaugsmei un mācīšanās iemaņu attīstībai, izmantojot mūsdienīgas mācību metodes un atbalsta paņēmienus. Skola ir kā profesionālās ievirzes mūzikā aktīvs realizētājs, kas līdztekus nodrošina izglītojamajiem profesionālo prasmju un iemaņu apguvi, garīgās pilnveides vajadzību izveidi un nostiprināšanu visa mūža garumā.

**Skolas mērķis**

Skolas darbības mērķis ir veidot kvalitatīvu izglītības vidi, organizēt un īstenot izglītības procesu, kas nodrošina valsts pamatizglītības un valsts vispārējās vidējās izglītības standartos noteikto mērķu sasniegšanu.

 Skolas darbības pamatvirziens ir izglītojošā darbība.

 **Skolas galvenie uzdevumi**:

1. nodrošināt iespēju kvalitatīvi apgūt vispārējo pamatizglītību un vispārējo vidējo izglītību;
2. īstenot pamatizglītības un vispārējās vidējās izglītības programmas, to mērķus un uzdevumus, izmantojot mācību darbā mūsdienīgas izglītošanas un izglītošanās darba metodes un formas;
3. dot iespējas iegūt nepieciešamās zināšanas, prasmes, iemaņas, kuras sekmē izglītojamo vispusīgu attīstību;
4. sadarboties ar izglītojamo vecākiem (personām, kas realizē aizgādību), lai nodrošinātu un veicinātu pozitīvu izglītojošo darbību, kvalitatīvu informācijas apmaiņu un sadarbību izglītības programmu mērķu sasniegšanā;
5. īstenot interešu izglītības programmas;
6. racionāli izmantot izglītībai iedalītos finanšu resursus;
7. sekmēt izglītojamo ar kustību traucējumiem izglītības ieguves pieejamību un viņu prasmi integrēties sabiedrībā;
8. nodrošināt nepārtrauktas un efektīvas pārmaiņas, kas sekmē skolas darba rezultātu kvalitāti, skolotāju un izglītojamo radošo darbību un sadarbību.

**Iestādes iepriekš izvirzīto prioritāšu īstenošana**

|  |  |  |
| --- | --- | --- |
| Pamatjoma  | Skolas darba prioritāte | Sasniegtais rezultāts |
| Mācību saturs | * Skolēniem aktuālu jaunu mācību priekšmetu programmu izstrādāšana un ieviešana
 | * Mūzikas metodiskajā komisijā apspriesta jaunu programmu ieviešanas gaitu un iespējamas problēmas un to risinājumus.
* Organizēta pieredzes apmaiņa ar citu skolu pedagogiem.
 |
| Mācību saturs | * Starppriekšmetu saikņu nostiprināšana sociālo zinību, ētikas un klases stundās 1.-4.klasei, dabaszinību, matemātikas un informātikas priekšmetos 5.-9.klasei
 | * Dažādo mācību priekšmetu temati savstarpēji ir saskaņoti un tie papildina viens otru.
* Skolēniem ir iespēja atsevišķos pārbaudījumos iegūt vērtējumu par vienu darbu dažādos priekšmetos, atbilstoši mācību priekšmetā apgūstamajām prasmēm (piem., informātikā un ģeogrāfijā, vēsturē, matemātikā, u.c.).
* Skolēnu darbu novērtēšanai ir izstrādāti vērtēšanas kritēriji, ar kuriem iepazīstināti gan skolēni, gan viņu vecāki.
* Metodiskās komisijās analizēti un saskaņoti tematiskie plāni.
 |
| Mācīšana un mācīšanās | * Kvalitatīva vispārējo zināšanu un prasmju apguve, jauno IKT apgūšana un pielietošana
 | * Mācību darba formas un metodes nodrošina izglītojamo iespēju apgūt mācību saturu.
* Izglītojamo un pedagogu sadarbība mācību procesā, mācīšanas un mācīšanās procesā izmantot IKT.
* Skolēni aktīvi iesaistās mācību procesā.
* Pilnveidotas pētnieciskās darbības prasmes matemātikā, ķīmijā, fizikā, bioloģijā, izmantojot ESF projekta piedāvātos mācību materiālus.
* Pārskatīt vienotas vērtēšanas kritērijus atbilstoši katra mācību priekšmeta specifikai.
* Skolēnu un skolotāju anketēšana par motivāciju.
* Nodrošināti tālākizglītības kursi pedagogiem IKT apguvei un prasmju pilnveidei.
 |
| Mācīšana un mācīšanās | * Mācīšanās prasmju attīstīšana un skolēnu līdzatbildības veicināšana
 | * Skolēni aktīvi iesaistās mācību procesā, prot plānot un izvērtēt savu darbu.
* Skolēni zina, ka viņu sasniegumi ikdienas darbā ietekmē kopējo vērtējumu.
* Skolēni izmanto skolas piedāvātos resursus mācību mērķu sasniegšanai.
* Skolēni pilnveidojuši savas mācīšanās prasmes.
* Skolotāji aktīvi izmanto IKT resursus skolēnu mācīšanās procesā.
* Pašnovērtējuma karšu aktualizēšana.
* Regulāri veikta skolēnu mācību sasniegumu dinamikas analīze.
* Ar skolēna mācību sasniegumiem iepazīstināti skolēni, vecāki, citi pedagogi.
* Veikta skolēnu anketēšana par mācīšanās motivāciju.
* Nodrošināts un pārraudzīts, lai visi skolēni izmanto e-klases iespējas.
 |
| Skolēnu sasniegumi | * Mācību motivācijas palielināšana, veicot regulāru pašvērtējumu un sasniegumu vērtēšana un analīzi
 | * Klases audzinātāju rīcībā ir sistemātiski apkopota un analizēšanai piemērota informācija par izglītojamo sasniegumiem mācību.priekšmetos.
* Skolēni prot plānot un izvērtēt savu darbu, izmantojot pašvērtējuma kartes.
* Analizēti izglītojamo sasniegumi ikdienas darbā un valsts pārbaudes darbos.
* Veikta skolēnu mācību sasniegumu dinamikas analīze.
* Tiek nodrošināta un pārraudzīta piekļuve e- klases portālam.
* Veikta skolēnu anketēšana par mācīšanās motivāciju.
 |
| Skolēnu sasniegumi | * Sadarbības pilnveide starp skolu un vecākiem mācību motivācijas veicināšanai
 | * Izglītojamie un vecāki regulāri un savlaicīgi iegūst informāciju par mācību sasniegumiem.
* Vismaz reizi semestrī tiek nodrošinātas iespējas vecākiem individuāli tikties ar mācību priekšmetu skolotājiem.
* Lielākā daļa vecāku atzīst, ka ir labi informēti par mācību un interešu izglītības pasākumiem skolā.
* Izmantotas visas piedāvātās e – klases vides iespējas vecāku un izglītojamo informēšanai.
* Piedāvāti izglītojoši pasākumi izglītojamo vecākiem (par IKT iamantošanu).
* Uzlabota sadarbība ar vecākiem, aktīvāk iesaistot tos korekcijas darba procesā individuālo izglītības plānu izpildē.
 |
| Atbalsts skolēniem | * Karjeras izglītības sistēmas pilnveide
 | * Sadarbībā ar profesionālajām un augstākās izglītības iestādēm Latvijā un aŗvalstīs 9. un 12.klašu skolēni informēti par tālākās izglītības iespējām.
* Organizēti skolā informatīvi pasākumi par skolā īstenotajām izglītības programmām 9.klašu skolēniem un vecākiem.
* Uzlabota un papildināta karjeras izglītības programma kā izglītības iestādes darba sastāvdaļa.
* Veikta skolēnu profesionālo interešu un profesionālās piemērotības izpēte, īpaši 9., 12.klasēs.
* Organizētas tikšanās ar skolas absolventiem un augstskolu pārstāvjiem.
* Regulāri tiek organizēti karjeras izglītības pasākumi.
* Skolā tika rīkotas profesiju dienas.
* Skolēni piedalās „Ēnu dienu” pasākumos.
 |
| Atbalsts skolēniem | * Atbalsta pasākumu sniegšana izglītojamiem ar mācīšanās grūtībām, audzināšanas vai sociālajām problēmām, talantīgajiem izglītojamiem
 | * Nodrošināta skolēnu radošo spēju izaugsme, iesaistot skolēnus daudzveidīgos konkursos, mācību priekšmetu olimpiādēs, koncertos, akcijās un citos skolas un ārpusskolas pasākumos.
* Sistemātiska un savlaicīga vecāku informēšana par izglītojamo mācību darbu un citiem ar skolas darbu saistītiem rezultātiem.
* Izvērtēta interešu izglītības nodarbību kvalitāte izglītojamo personības attīstībā un līdzatbildībā par saviem pienākumiem.
* Regulāri informēti vecāki par izglītojamā uzvedību, uzcītību, akcentējot pozitīvo.
* Uzlabota skolas atbalsta komandas un vecāku sadarbība skolēnu izglītības apguves veicināšanai.
* Tiek veikta skolēnu kavējumu kontrole un nepieciešamības gadījumā veiktas pārrunas ar skolēnu un viņa vecākiem.
* Nodrošināta visu skolas mākslinieciskās pašdarbības kolektīvu uzstāšanās skolas pasākumos.
* Veidoti atbalsta pasākumi bērniem ar mācīšanās grūtībām.
* Sagatavoti uzskaites žurnāli par skolēnu veselības stāvokļa rādītājiem un traumatisma uzskaites žurnāls.
 |
| Skolas vide | * Drošas un labvēlīgas vides veidošana. Atbildības un lepnuma par savu skolu attīstīšana
 | * Skolēnos tiek veidota pozitīva attiekme pret skolasbiedriem, motivēta ētikas un uzvedības normu ievērošana.
* Veicināta skolēnu pozitīva attieksme pret disciplīnas, uzvedības un ētikas normu ievērošanu attieksmē pret sevi un sabiedrību.
* Pētījums par izglītojamo savstarpējām sadarbības prasmēm skolā.
* Nodrošināta atbalstoša un drošas izglītības vide skolā.
* Organizētas izglītojamo diskusijas, klases stundas un pasākumi savstarpējās cieņas un atbalsta attiecību starp skolēniem veidošanai.
* Organizētas individuālas un/vai grupu sarunas ar izglītojamajiem par vardarbību un tās veidiem.
* Regulāri reklamēti skolas labie darbi skolas mājas lapā, popularizējot skolas pieredzi sabiedrībā.
* Disciplīnas un kārtības jautājumu akcentēšana klases stundās.
* Atjaunots skolas vestibila estētiskais noformējums.
* Organizēti skolas 60.gadadienas pasākumi un absolventu salidojums 2014.gada oktobrī.
 |
| Resursi | * Pedagoga kompetences paaugstināšana modernu informācijas komunikāciju tehnoloģiju (IKT) ieviešanā.
 | * Skolas materiālie resursi atbilst mūsdienu prasībām un nodrošina izglītības programmu īstenošanu.
* Skolā ir noteikta kārtība skolas materiāli tehnisko līdzekļu izmantošanai un uzglabāšanai.
* Kabinetu labiekārtošana, papildināta skolas materiāltehniskā bāze (interaktīvās tāfeles sākumskolai un mūzikas kabinetam).
* Veikta materiāli tehnisko līdzekļu inventarizācija, salīdzinot esošos ar nepieciešamajiem.
* Papildināta bibliotēka ar jaunām mācību grāmatām, uzziņu un metodisko literatūru.
 |
| Resursi  | * Skolas materiālās bāzes pilnveidošana, atbilstoši mūsdienu prasībām mācību procesa nodrošināšanai
 | * Pedagogiem ir atbilstoša kvalifikācija darbam ar IKT.
* Skolā ir mācību materiāli darbam ar interaktīvo tāfeli.
* Mācību stundās efektīvi un regulāri tiek izmantotas pedagogu prasmes un pieredze darbā ar IKT.
* Notiek pedagogu tālākizglītība IKT izmantošanā.
* Metodiskajās komisijās analizēta tālākizglītības nepieciešamība un efektivitāte.
* Līdzekļu piesaiste skolas remontam (ēdināšanas bloka renovācija, ūdensvada un kanalizācijas sistēmas nomaiņa, sporta zāles apgaismes ķermeņu nomaiņa, jauns parketa segums svinību zālē).
 |
| Skolas darba organizācija, vadība un kvalitātes nodrošināšana | * Skolas dokumentācijas sakārtošana atbilstoši Ministru kabineta noteikumiem
 | * Izveidots iekšējo normatīvo dokumentu kopums “Skolas darbu reglamentējošie dokumenti”.
* Izstrādāts dokuments “Skolas iekšējās kārtības noteikumi”.
* Izstrādāts un ievietots skolas mājas lapā 2013. gada skolas pašnovērtējuma ziņojums.
 |
| * Skolas darba organizācija, vadība un kvalitātes nodrošināšana
 | * Skolas attīstības plāna izvērtēšana un prioritāšu izvirzīšana, attīstības plāna 2016.-2018.gadam izstrāde
 | * Veikta skolas darba izvērtēšana visos līmeņos.
* Veikta skolas attīstības plāna 2012./2013.-2014./2015.mācību gadam izpildes izvērtēšana.
* Izveidots un apspriests visos līmeņos attīstības plāns 2016.-2018. gadam.
 |

# Iepriekšējā vērtēšanas perioda ieteikumu izpilde

Akreditācijas rezultātā tika saņemta skolas akreditācijas lapa nr. 1643 (izsniegta 12.06.2007.).

**Akreditācijas rekomendāciju izpilde:**

* Aizpildīt skolas obligāto dokumentāciju atbilstoši normatīvajiem aktiem un Ministru kabineta (turpmāk- MK) noteiktajām prasībām.

No 2010./2011.mācību gada skolā izmantojam elektronisko žurnālu, kurš tiek aizpildīts atbilstoši normatīvajiem aktiem un MK noteiktajām prasībām.

* Pilnveidot skolas nolikumu atbilstoši likumu un normatīvo aktu prasībām.

Pilnveidot skolas iekšējo normatīvo aktu sistēmu atbilstoši skolas nolikumam un ārējiem normatīviem aktiem.

Plānojot tālāko vidusskolas darbību, esam ņēmuši vērā akreditācijas komisijas norādījumus un pārstrādājuši “Rīgas 45. vidusskolas nolikumu” (apstiprināts 2011.gada novembrī) un ar to saistītos reglamentējošos dokumentus atbilstoši MK un normatīvajos aktos noteiktajām prasībām.

* Pilnveidot pašvērtēšanas sistēmu, tās struktūru dažādos līmeņos, precizēt katra pašvērtēšanas dalībnieka lomu un funkcijas pašvērtēšanas procesā.

Skolas pašvērtēšanas sistēma ir veiksmīgi plānota. Administrācija izstrādā kārtību, kādā tiek veikta skolas pašvērtēšanas sistēma. Darba izvērtēšanai izmanto dažādas metodes un formas: anketēšanu, skolēnu parlamenta, skolas padomes un pedagoģiskās padomes izvērtējums, darba grupu sanāksmes dažādos skolas darba līmeņos, sēdes, nosakot skolas darba stiprās puses un tālākās attīstības vajadzības.

* Organizēt skolas institūciju darbību atbilstoši normatīvajiem aktiem (iekšējās kārtības noteikumi, mācību sasniegumu vērtēšanas kārtība).

Skolā ir izstrādāti, dažādos līmeņos (Skolēnu parlaments, pedagogi, metodiskā padome, Skolas padome ) apspriesti un apstiprināti ’’Skolas iekšējās kārtības noteikumi’’. Skolā ir izstrādāta „Mācību sasniegumu vērtēšanas kārtība”, kuru ievēro pedagogi, par kuras esamību un lietošanu ir informēti gan skolēni, gan vecāki. Katrā metodiskajā komisijā pedagogi ir vienojušies par dažādu darbu veidiem, izmantojot elektroniskā žurnāla piedāvātās iespējas, kā arī vērtēšanas kritērijiem. Vērtēšanā izmanto gan ballu sistēmu, gan i/ni, atbilstoši standartos un mācību priekšmetu paraugprogrammās norādītajiem darbu veidiem.

* Rast iespēju ieviest informātikas un tehnoloģiju laboranta amata vienību.

No 2009.gada skolā ir informātikas un tehnoloģiju laborants, bet no 2010. gada (pēc rokmūzikas programmu uzsākšanas Rīgas 45. vidusskolā) arī laborants, kas atbild par kvalitatīvu mūzikas aparatūras un iekārtu darbību mācību procesā un skolas ārpusstundu pasākumos.

* Veikt skolas telpu pielāgošanu bērniem ar kustību traucējumiem. Aprīkot skolu atbilstoši izglītojamajiem ar speciālajām vajadzībām

Skola ir aprīkota atbilstoši izglītojamajiem ar speciālajām vajadzībām. 2010. gadā tika izbūvēts jauns lifts. Veikti arī būtiski uzlabojumi, lai skolu varētu ērti apmeklēt bērni ar kustību traucējumiem. Ir izbūvētas uzbrauktuves, lai bērni varētu iekļūt skolā un brīvi pārvietoties tajā, paplašinātas durvju ailes, kā arī piemēroti sanitārie mezgli un dušas telpas skolēniem ar speciālām vajadzībām.

* Turpināt iesaistīties dažādos projektos papildus līdzekļu piesaistei skolas vajadzībām.

2010. gadā Skola iesaistījās Projektā "Vispārējo izglītības iestāžu infrastruktūras pielāgošana izglītojamiem ar funkcionāliem traucējumiem" kurā tika ietverts valsts, Rīgas pilsētas pašvaldības un Eiropas Reģionālās attīstības fonda kopējais finansējums.

2008. gadā sadarbībā ar Rīgas domi, Latvijas Futbola federāciju tika izveidots sporta laukums ar mākslīgo segumu.

2011. gadā no Rīgas domes investīciju programmas, gan Īpašuma departamenta darbības un nekustamā īpašuma izmantošanas procesu nodrošinājuma līdzekļiem skolai tika pilnībā renovēta svinību zāle.

2009.-2013. gadam Rīgas 45.vidusskola piedalījās projektā „Kvalitatīvai dabaszinātņu apguvei atbilstošas materiālās bāzes nodrošināšana 63 Rīgas vispārizglītojošās skolās", kas tika realizēts Eiropas Reģionālās attīstības fonda atbalstītās darbības programmas „Infrastruktūra un pakalpojumi" aktivitātes „Kvalitatīvai dabaszinātņu apguvei atbilstošas materiālās bāzes nodrošināšana" ietvaros.

* Rast iespēju skolas bibliotēkas paplašināšanai un lasītavas izveidei.

 2008. gada vasarā tika veikta bibliotēkas reorganizācija. Izveidota daļēji norobežota lasītava un abonements, telpa aprīkota ar standartmēbelēm, nodrošināta brīva pieeja drukātajiem un elektroniskajiem informācijas resursiem, bibliotēkas lietotājiem pieejami divi datori ar interneta pieslēgumu, bezmaksas kopēšanas pakalpojumi, izdrukas no –e pasta un printēšana – gan skolēniem, gan skolotājiem. Bibliotēkā strādā divas bibliotekāres.

* Pieredzējušiem pedagogiem sniegt palīdzību, atbalstu jaunajiem pedagogiem.

Skolā notiek atbalsta sniegšana jaunajiem pedagogiem gan no administrācijas puses, gan metodiskajās komisijās, kā arī izmantojot mentoru darbību (pašreiz ir 3 mentori ).

* Modernizēt materiāli tehnisko bāzi.

Skolā ir modernizēta materiāli tehniskā bāze. Dabaszinību kabineti aprīkoti ar modernām iekārtām, tehnoloģijām – piecām interaktīvām tāfelēm, projektoriem, datu kamerām, printeriem, dažādiem sensoriem, portatīvajiem datoriem skolēnu mācību procesam stundās.

* Rast iespēju mūzikas instrumentu iegādei skolas vajadzībām.

2010.gadā pēc iepriekš minētās reorganizācijas ieguvām divas skaņu pultis un bungu komplektu ar šķīvjiem, vienu basģitāru ar ģitāras pastiprinātājiem, divus komplektus ar skandām. 2011. gadā iegādāts jauns, profesionāls instrumentāls bungu komplekts. 2012.gadā svinību zālē tika iegādāts profesionālais skatuves tehniskais aprīkojums (digitālā miksera pults, ģitāru un klavieru skaņu pastiprinātāji, skaņas kontroles monitori, bungu komplekta apskaņošanas mikrofoni, radiomikrofoni, skandas) mācību procesa un dažādu pasākumu kvalitatīvai norisei.

* Pilnveidot skolas telpu un apkārtējās vides apzaļumošanu.

Skolā ir mainīts vides tēls. Sakārtoti skolas teritorijai piegulošie zālieni, ierīkotas saprotamas, redzamas norobežojuma līnijas, kas atdala visas skolas teritorijas nodalījumus. Sakārtotas dobju augsnes līmeņi ēkas piegulošajā teritorijā. Ierīkotas apdobes visiem stādījumiem. Izveidotas jaunas puķu dobes ēkai pieguļošajā teritorijā. Veikti jaunu koku stādījumi fasādes daļā. Sakārtoti esošie koku stādījumi. Atjaunotas un uzlabotas dzīvžogu formas pie ābeļdārza un gar skolas iebrauktuvi. Atjaunotas sporta laukuma piegulošās zāliena apmales.

Telpaugi kompozicionāli grupēti vestibilā, kāpņu laukumos un skolas stāvu gaiteņos. Svētkos telpaugi tiek papildināti ar tematiskām, floristiskām kompozīcijām. Vasaras periodā pie skolas ārdurvīm vienmēr tiek veidotas dažādas ziedu kompozīcijas puķupodos.

* Turpināt darbu, lai nodrošinātu interešu izglītības kolektīvu augstu māksliniecisko līmeni

 Interešu izglītības nodarbību klāsts ir būtiski pieaudzis- tiek īstenotas 52 programmas (18.tabula). Interešu izglītības kolektīvu un individuālie sasniegumi ir regulāri un augsti rajona un valsts līmenī (11.pielikums).

# Iestādes sniegums kvalitātes rādītājos visu jomu atbilstošajos kritērijos

**Skolas darba pamatjomu novērtēšanas iegūšanas metodes**

**Analizētie dokumenti:**

* skolas nolikums;
* skolas attīstības plāns;
* skolas stundu saraksts, konsultāciju, fakultatīvu, interešu izglītības nodarbību grafiki;
* pedagoģiskās padomes sēžu materiāli;
* metodiskās padomes un metodisko komisiju dokumentācija, pašvērtējumi;
* skolas padomes lēmumi;
* skolēnu pašpārvaldes lēmumi;
* visu skolas darbības jomu darba plāni un pašvērtējumi;
* klašu, interešu izglītības nodarbību žurnāli, fakultatīvo nodarbību žurnāli, mācību sasniegumu kopsavilkumu žurnāli;
* skolotājiem nepieciešamā dokumentācija;
* skolas iekšējās kontroles materiāli;
* skolēnu pārbaudes darbi, to rezultāti;
* sasniegumu ikdienas darbā un valsts pārbaudes darbos uzskaite;
* skolēnu un skolotāju sasniegumu uzskaite;
* instrukcijas, drošības tehnikas ievērošanas noteikumi;
* skolotāju tematiskie plāni;
* skolotāju, skolēnu un vecāku anketas;
* finanšu dokumentācija.

## Joma - 1. MĀCĪBU SATURS

### Kritērijs - 1.1. Skolas īstenotās izglītības programmas

Rīgas 45. vidusskolā realizē sešas Izglītības programmas:

1. Pamatizglītības programma (kods [21011111](https://www.viis.lv/Pages/Institutions/EducationProgramLicences/View.aspx?id=492&Source=https%3a%2f%2fwww.viis.lv%2fPages%2fInstitutions%2fEducationProgramLicences%2fDefault.aspx));

2. Pamatizglītības profesionāli orientētā virziena programma (21014111 mūzika);

3.Speciālās pamatizglītības programma izglītojamiem ar fiziskās attīstības traucējumiem (21015311);

4. Vispārējās vidējās izglītības vispārizglītojošā virziena programma (31011011);

5. Vispārējās vidējās izglītības humanitārā un sociālā virziena programma (31012011);

6. Vispārējās vidējās izglītības profesionāli orientētā virziena programma (31014011).

|  |  |
| --- | --- |
| **Stiprās puses**  | **Tālākās attīstības vajadzības** |
| * Veiksmīgi tiek realizētas sešas licencētās izglītības programmas.
* Mācību priekšmetu programmas atbilst licencētajām izglītības programmām.
* Pedagogi atbilstoši mācību priekšmeta standartam un programmai izstrādā tematiskos plānus. Tos saskaņo skolas noteiktajā kārtībā.
* Skolas bibliotēkā pieejama dažāda metodiskā un mācību literatūra pedagogu zināšanu un prasmju pilnveidošanai.
* Ir dažādas sadarbības formas starppriekšmetu saikņu nostiprināšanā.
* Tiek uzklausīts un realizēts iespēju robežās izglītojamo un vecāku pieprasījums jaunu izmaiņu ieviešanai izglītības programmās.
 | * Mācību metožu un mācību līdzekļu dažādošana, realizējot standartos noteiktās prasības un akcentējot sasaisti ar reālo dzīvi.
* Kvalitatīvi realizēt pamatizglītības un vispārējās vidējās izglītības standartus, ievērojot pārmaiņas izglītības procesā.
* Izstrādāt un pārlicencēt pamatizglītības profesionāli orientēto izglītības programmu.
* Esošo instrumentu spēles mācību programmu modernizēšana un pilnveidošana.
* Izstrādāt un apstiprināt “Akordeona spēle” mācību programmu vidējā izglītībā.
* Pilnā mērā nodrošināt skolēnu praktiskā darbības iespējas mācību stundās atbilstoši mācību priekšmeta standarta prasībām.
 |

Pedagogi pārzina mācību priekšmetu standartus, strādā pēc atbilstošām mācību priekšmetu programmām. Mācību priekšmeta programmas izvēli nosaka metodiskās komisijas kopīgs lēmums, atbalstu sniedz skolas administrācija.

Katrai klašu grupai vai klasei atbilstoši mācību priekšmeta programmai gandrīz visi pedagogi plāno mācību satura apguves secību, paredzot satura apguvei nepieciešamo laiku, izglītojamajiem sasniedzamo rezultātu un sasniegumu vērtēšanas formas un paņēmienus. Tematiskos plānus apstiprina metodisko komisiju sēdēs, to vadītāji katru mācību gadu plānus iesniedz direktora vietniekam izglītības jomā, plānus apstiprina skolas direktors. Nepieciešamības gadījumā atbilstoši reālajam mācību procesam skolotāji veic korekcijas savā tematiskā plāna eksemplārā.

Vērtējuma līmenis **- ļoti labi**

## Joma - 2. MĀCĪŠANA UN MĀCĪŠANĀS

|  |  |
| --- | --- |
| **Stiprās puses** | **Tālākās attīstības vajadzības** |
| * Izglītības iestādē notiek lietderīgi, labi organizēti, mērķtiecīgi, daudzveidīgi, izglītojoši ārpusstundu pasākumi.
* Izglītojamie veiksmīgi sadarbojas mācīšanās procesā.
* Izglītības iestāde uzskaita un analizē izglītojamo kavējumus, veic preventīvos pasākumus to samazināšanai.
* Ir izstrādāta izglītojamo mācību sasniegumu vērtēšanas kārtība.
* Mācību darbā tiek izmantotas dažādas vērtēšanas metodes.
* Ceturto gadu darbojas e – klase, kura jūtami atvieglo darbu pedagogiem un sniedz operatīvu informāciju izglītojamiem un vecākiem.
* Pamatizglītībā tiek lietota arī skolas dienasgrāmata papīra formātā.
 | * Pilnveidot pedagogu prasmes jaunāko IKT izmantošanā mācību procesā un tā sagatavošanā.
* Turpināt uzlabot e-klases izmantošanu no skolēnu un vecāku puses.
* Pilnveidot skolēnu pašvērtējuma un savstarpējo vērtējumu prasmes.
* Radošās un kritiskās domāšanas procesu veicināšana mācību darbā, iesaistot skolēnus daudzveidīgā, praktiskā pētnieciskā darbībā.
* Dažādu kompetenču (piem., digitālo) pilnveidošana un nostiprināšana.
 |

Vērtējuma līmenis – **labi**

## Joma - 3. IZGLĪTOJAMO SASNIEGUMI

|  |  |
| --- | --- |
| **Stiprās puses** | **Tālākās attīstības vajadzības** |
| * Izglītības iestādē regulāri tiek izskatīti un analizēti izglītojamo mācību sasniegumi.
* Valsts pārbaudes darbu rezultāti pamatizglītībā ir līdzīgi vai vidēji augstāki kā vērtējumi gadā.
* Centralizēto eksāmenu rezultāti latviešu, angļu valodā, Latvijas un pasaules vēsturē, krievu valodā ilgstoši ir līdzīgi vai augstāki kā vidēji Rīgā un valstī.
* Vidējās izglītības iegūšanas eksāmens specialitātē ( basa ģitāras spēlē, vokālā, sitaminstrumentu spēlē, speciālo klavieru spēlē, klavieru spēlē, pūšamo instrumentu spēlē, ģitāras spēlē, elektrobasa spēlē, elektronisko mūzikas instrumentu spēlē) ir atvērts klausītājiem.
* Salīdzinot pēdējos trīs mācību gadus, palielinās to izglītojamo skaits, kuri saņem optimālus un augstus vērtējumus.
* Visi 12. klašu skolēni iegūst vispārējo vidējo izglītību.
* Skolēnu semestru un gada vērtējumu vidējais rādītājs pieaudzis izvērtēšanas periodā par vairākām desmitdaļām.
 | * Izglītojamo mācību kvalitātes uzlabošanai vairāk izmantot IKT iespējas.
* Turpināt paaugstināt izglītojamo zināšanu un prasmju apguves kvalitāti ne tikai matemātikas un dabaszinātņu priekšmetos, bet arī citos mācību priekšmetos, izmantojot IKT iespējas.
* Turpināt strādāt pie mācību motivācijas aktualizēšanas un palielināšanas.
* Pilnveidot pašvērtējumu veikšanu un sasniegumu izvērtēšanu.
 |

.

**Izglītojamo sasniegumi valsts pārbaudes un darbos**

Skola veic sistemātisku mācību procesa organizēšanu skolēnu veiksmīgai valsts pārbaudes darbu sagatavošanai un norisei.

 Valsts pārbaudes darbu rezultāti tiek analizēti metodiskajās komisijās, nosakot sasniegumus un skolēnu pilnveidojamās prasmes. Skolas kopējie rezultāti katru gadu tiek izskatīti pedagoģiskās padomes sēdē, salīdzinot sasniegumu dinamiku, un izvirzīti uzdevumi mācīšanas un mācīšanās procesam.

11.tabula. **Skolēnu sasniegumi valsts pārbaudes darbos 3.klasēs (**3. klašu skolēnu kombinētās ieskaites rezultāti)

Salīdzinot 3.klases izglītojamo sekmes ikdienas un valsts pārbaudes darbos, augstāks vērtējums ir valsts pārbaudes darbos ( 4.pielikums)

3. klašu kombinētās ieskaites rezultāti liecina, ka skolēnu sasniegumi 2011./2012.m.g. ir labāki nekā vidēji valstī (5.pielikums). Latviešu valodā mācību sasniegumi pēdējos divos gados ir ļoti labi, matemātikā ir vērojama svārstīga tendence, taču sasniegtais rezultāts ir ļoti tuvs vidējam rezultātam valstī.

Kopumā valsts pārbaudes darbos mācību saturs apgūts optimālā un augstā līmeni (11.tabula).

Analizējot 3. klases kombinētās ieskaites rezultātus, ir jāsecina, ka turpmākajā darbā ir jāstrādā pie skolēnu vārdu krājuma bagātināšanas latviešu valodā, bet matemātikā nepieciešams paplašināt pieredzi un pielietot matemātiskās prasmes radošās, daudzveidīgās mācību darbības situācijās.

**Skolēnu sasniegumi valsts pārbaudes darbos 6. klasēs** 7.pielikums

VPD – diagnostikas darba latviešu valodā rezultāti ir tuvu vidējam līmenim valstī (7.pielikums), taču analizējot iegūtos rezultātus ir jāsecina, ka skolēniem labi rezultāti ir klausīšanās un lasīšanas daļās, nepieciešams vairāk pilnveidot pareizrakstības prasmes, dažiem skolēniem ir problēmas ar sava viedokļa izteikšanu vai stāstīšanu, raksturojot konkrētu situāciju. Tāpēc var izskaidrot, ka vērtējumi ieskaitē ir augstāki par gada vērtējumiem.

Matemātikā rezultāti pēdējos gados ir augstāki kā vidējais apguves līmenis valstī, tomēr skolēniem sagādā grūtības pamatzināšanu lietošana dažādu grūtības pakāpju uzdevumu risināšanā. Turpmākajā darbā skolēniem vairāk jārisina dažādu grūtības pakāpju uzdevumi, kā arī jāmācās pamatzināšanu izmantošana nestandarta situācijās. Tomēr trijos gados vērojama tendence apguves līmenim nedaudz samazināties. Arī matemātikā un dabaszinībās vērojams, ka nedaudz ieskaites vidējais vērtējums ir augstāks kā gadā. Dabaszinībās rezultāti ir virs vidējā līmeņa valstī, skolēniem vairāk grūtības sagādāja uzdevumu formulējumu precīza izlasīšana. Turpmāk uzmanība jāpievērš uzdevumu formulējumu izlasīšanai un izpratnei.

**Skolēnu sasniegumi valsts pārbaudes darbos 9. klasēs**

Analizējot salīdzinošo statistiku, redzams, ka pēdējo četru gadu laikā rezultāti latviešu valodas eksāmenā ir zemāki kā vidēji valstī. Bet tendence ir pieaugt un 2017./2018.m.g.ir praktiski vidējā valsts līmenī. Skolēniem visvairāk grūtības sagādā pareiza interpunkcijas lietošana. Turpmāk pastiprināta uzmanība jāpievērš sintakses zināšanu un prasmju nostiprināšanai, jāpalielina ārpusklases lasīšanas analīzei veltītā uzmanība, cenšoties paplašināt skolēnu redzesloku.

Pēdējo četru mācību gadu laikā eksāmenu rezultāti matemātikā ir zemi, pēdējā mācību gadā šī starpība ir ļoti liela. Var secināt, ka iepriekšējos gados skolēni nav apguvuši visas nepieciešamās pamatzināšanas. Turpmāk ir jāpievērš uzmanība pamatprasmju pielietojumam un zināšanu nostiprināšanai mācību procesā, kā arī lielāks darbs jāiegulda grūtāku uzdevumu risināšanā gan mācību stundās, gan konsultācijās.

Eksāmenu rezultātu dinamika Latvijas vēsturē ir ar tendenci pieaugt, šogad sasniedzot vidējo valsts līmeni. Tomēr skolēni bieži nespēj aktualizēt stundās gūtās zināšanas un to izmantošanu praksē, tiek jaukti dažādi jēdzieni un fakti, dažiem grūtības sagādā arī vēstures avotu analīze. Turpmāk lielāka uzmanība pievēršama arī argumentētās esejas kā mācību formas izmantošanai.

Svešvalodu eksāmenu 9. klasē skolēni izvēlas kārtot 1. svešvalodā (angļu) vai 2. svešvalodā (krievu, šogad 1 skolēns- vācu valodā). Svešvalodu eksāmenu rezultāti rāda, ka skolēniem ir ļoti labi sasniegumi, augstāki par vidējiem sasniegumiem valstī, starpība pat 15-20%. augstāki rezultāti skolēniem ir runas daļās. Šo rezultātu tendence rāda, ka pedagogu izmantotās metodes mācību sasniegumu dinamikas veicināšanā ir optimālas un dod vēlamo rezultātu.

Kopumā var secināt, ka 9.klasēs uzrādītie rezultāti valsts pārbaudes darbos visos priekšmetos /izņemot matemātiku/ izvērtēšanas periodā ir bijuši augstāki kā vērtējumi gadā.

Vidusskolēnu sasniegumi centralizētajos eksāmenos izvērtēti pēc iegūtiem rezultātiem procentos un salīdzināti ar rezultātiem valstī laika posmā no 2014.-2018.gadam

Skolēnu sasniegumi CE latviešu valodā ir mainīgi, pēdējā mācību gadā tie ir par 10% augstāki kā valstī.

Angļu valodas eksāmenā tiek uzrādīti stabili augsti rezultāti, 10-14% augstāki kā vidēji valstī. Skolēni vidusskolā var apgūt padziļināti angļu valodu, kā arī ir motivēti arvien labāk apgūt svešvalodas, lai varētu mācīties augstskolās un nākotnē labāk konkurēt darba tirgū Latvijā un ārvalstīs.

Apguves līmeņu vidējie rādītāji atšķiras no valsts pēdējos 3 gados par 6-10%. Matemātikas eksāmena rezultāti pēdējos gados ir zemi. Lielākajai daļai izglītojamo trūkst motivācijas mācīties nopietnāk matemātiku, jo jau vidusskolas sākumā ir bijuši zemi rezultāti vai arī zinājuši, ka nākotnes mācībās tieši nebūs vajadzīgs šis priekšmets. Matemātika vairāk kā pusei skolēnu sagādā grūtības, tāpēc ir nopietni jāstrādā pie matemātisko prasmju attīstīšanas un zināšanu pielietošanas dažādu grūtības pakāpju uzdevumu risināšanā jau pamatskolā. Arvien vairāk skolotāji mudina skolēnus darboties papildus e- vidē, piemēram, *Uzdevumi.lv.*

**Skolas darba stiprās puses**

* Izglītojamo sasniegumi sākumskolas posmā ir optimālā līmenī.
* VPD rezultāti pamatizglītībā ir augstāki kā vērtējumi gadā.
* CE rezultāti latviešu, angļu valodā, Latvijas un pasaules vēsturē ilgstoši ir augstāki kā Rīgā un valstī.
* Vidējās izglītības iegūšanas eksāmens specialitātē ir atvērts klausītājiem.
* Visi 12. klašu skolēni iegūst vidējo izglītību.

**Tālākās attīstības vajadzības**

* Paaugstināt izglītojamo zināšanu un prasmju apguves kvalitāti matemātikas un dabaszinību jomā pamatskolas un vidusskolas posmā, izmantojot IKT iespējas.

Vērtējuma līmenis – labi

## Joma - 4. ATBALSTS IZGLĪTOJAMIEM

|  |  |
| --- | --- |
| **Stiprās puses** | **Tālākās attīstības vajadzības** |
| * Skolēnu drošības nodrošināšana skolā.
* Sertificēta veselības punkta atrašanās skolā.
* Skolēniem tiek piedāvātas dažāda veida sevis apliecināšanas iespējas.
* Iespēja skolā iesaistīties dažādās interešu izglītības programmās.
* Skolēnu iesaistīšanās skolas dzīves organizēšanā.
* Skolēniem ir pieejams karjeras izglītības konsultanta atbalsts.
* Skolēni dažādās ārpusskolas aktivitātēs var izpausties un attīstīt savus talantus.
* Labi sasniegumi pilsētas, valsts un starptauriskajos interešu izglītības konkursos un skatēs.
* Savlaicīgi diagnosticēti skolēni ar mācīšanās grūtībām.
* Kvalitatīvi veiktas izglītojamo izpētes, izstrādāta tālākās darbības kārtība.
* Atbalsta pasākumu organizēšana 3., 6., 9. klašu izglītojamiem ikdienā un valsts pārbaudes darbos.
* Skolā ir izbūvēts lifts un piebrauktuves.
* Atzinīgi vērtējams skolas atbalsta personāla darbs, laba sadarbība starp atbalsta personāla speciālistiem.
* Atbalsta personāla sadarbība ar vecākiem, aktīvi iesaistot tos individiālo izglītības plānu izpildē.
* Labi sasniegumi instrumentu spēles konkursos, festivālos un citos pasākumos.
 | * Karjeras izvēles konsultāciju un pasākumu kvalitātes pilnveidošana
* Iesaistīt mācību priekšmetu skolotājus karjeras izglītības jautājumu aktualizēšanā sava mācību priekšmeta ietvaros.
* Turpināt pētīt vecāku viedokli, vēlmes un vajadzības, lai pilnveidotu un veicinātu vecāku un skolas sadarbību.
* Pilnveidot darbu ar sociālā riska ģimenēm sadarbībā ar atbildīgajām institūcijām.
* Sniegt palīdzību skolēniem, kuriem nepieciešams emocionāls vai psiholoģisks atbalsts.
* Piesaistīt citu jomu speciālistus skolēnu un pedagogu redzes loka paplašināšanai un dažādu problēmsituāciju risināšanai.
* Pilnveidot skolēnu un skolas personāla prasmes rīkoties ārkārtas situācijās.
* Veidot sabalansēta atbalsta sniegšanu mācību stundu laikā skolēniem ar mācīšanās grūtībām.
* Veidot sabalansēta atbalsta sniegšanu mācību stundu laikā talantīgajiem skolēniem.
 |

## Joma - 5. IESTĀDES VIDE

|  |  |
| --- | --- |
| **Stiprās puses** | **Tālākās attīstības vajadzības** |
| * Skolā ir detalizēti izstrādāti dokumenti, kas nosaka iekšējo kārtību.
* Skolēni piedalās skolas teritorijas un apkārtnes sakopšanā un labiekārtošanā.
* Notiek skolēnu aktīva līdzdalība skolas telpu tematiskā noformēšanā.
* Skolas telpu remonts, mēbeļu un aprīkojuma iegāde tiek realizēta pakāpeniski un plānveidīgi, arī izmantojot projektu līdzekļus, renovēta un modernizēta ēdnīca.
* Visiem pedagogiem darbam ir pieejamas telpas ar informācijas tehnoloģijām.
* Skolas mikroklimats kopumā ir labvēlīgs.
* Skolas telpu noformējumā ir akcentēta skolas tēla atpazīstamība.
 | * Veicināt skolēnu disciplinētību un skolas iekšējās kārtības noteikumu ievērošanu.
* Turpināt veicināt savstarpējās cieņas un atbalsta attiecības starp skolēniem.
* Nodrošināt vienotas, pietiekami stingras un vienlaikus taisnīgas pedagogu prasības skolēnu disciplīnas nodrošināšanā.
* Turpināt skolas vides sakopšanu (jauns jumta segums, sporta zāles renovācija, ūdensvada un kanalizācijas sistēmas nomaiņa u.c.).
* Palielināt psihologa darbības efektivitāti skolas mikroklimata veidošanā.
* Attīstīt skolā sadarbību veicinošu vidi.
 |

Vērtējuma līmenis – **ļoti labi**

## Joma - 6. SKOLAS RESURSI

|  |  |
| --- | --- |
| **Stiprās puses** | **Tālākās attīstības vajadzības** |
| * Skolā ir nepieciešamās telpas mācību procesa nodrošināšanai.
* Gandrīz visos mācību kabinetos ir stacionāri datori.
* Mācību procesa apguvē skolēniem dažādos mācību priekšmetos ir pieejami portatīvie datori.
* Plānveidīgi tiek atjaunoti mācību līdzekļi un materiāli tehniskā bāze (skolēnu galdi, krēsli, tāfeles, tehniskie līdzekļi u.c.).
* Katru gadu pakāpeniski tiek veikts skolas kosmētiskais remonts.
* Skolā strādā kompetenti pedagogi.
* Skolā ir optimāla pedagogu un atbalsta personāla sadarbība.
* Pedagogi orientēti uz tālākizglītību un savas kompetences paaugstināšanu.
* Tiek nodrošināta prakse skolā topošajiem sporta pedagogiem.
 | * Efektīvāk izmantot skolas pedagoģisko darbinieku prasmes darbā ar IKT un pozitīvo pieredzi izmantot personāla izglītošanā (apmācības, kursi).
* Turpināt mācību kabinetu labiekārtošanu, materiāltehniskās bāzes atjaunošanu un papildināšanu, sekojot jaunāko tehnoloģiju attīstībai (interaktīvās tāfeles sākumskolai, digitālo projektoru iegāde).
* Papildināt bibliotēkas fondus ar jaunām mācību grāmatām un uzziņu literatūru.
* Piesaistīt līdzekļus sporta zāles renovācijai un telpu remontiem.
 |

Vērtējuma līmenis – **ļoti labi**

## Joma - 7. SKOLAS DARBA ORGANIZĀCIJA, VADĪBA UN KVALITĀTES NODROŠINĀŠANA

|  |  |
| --- | --- |
| **Stiprās puses** | **Tālākās attīstības vajadzības** |
| * Skolas pašvērtēšanā iesaistās gan skolas personāls, gan izglītojamie, gan viņu vecāki.
* Skolai ir saliedēta administrācijas komanda.
* Skolā ir radošs un atsaucīgs atbalsta personāls.
* Skola atvērta jebkurai sadarbības formai, kas veicina tās darba pilnveidi un tālākattīstību.
 | * Pilnveidot un turpināt regulāru skolas darbības pašvērtēšanu, iesaistot vairāk skolēnu vecākus.
* Veidot pozitīvu skolas tēlu, popularizējot skolas pieredzi sabiedrībā.
* Veicināt metodisko komisiju savstarpējo sadarbību.
* Turpināt piesaistīt finanšu līdzekļus.
 |

# Turpmākā attīstība (balstīta uz pašnovērtējumā iegūtajiem secinājumiem).

Skola plāno turpmāko attīstību visās jomās. Balstoties uz pašnovērtējumā iegūtajiem secinājumiem, īpašu uzmanību pievēršot šādām tālākattīstības vajadzībām:

* Digitālās kompetences nostiprināšana;
* Organizēt vispusīgu mācību procesu, izmantojot IKT;
* Skolēnu sasniegumu dinamikas ikdienas darbā sekmēšana;
* Aktivizēt skolēnu mācīšanās procesu, ceļot personīgo atbildību par saviem mācību sasniegumiem;
* Pilnveidot darbu ar talantīgajiem izglītojamiem
* Rast iespēju skolēniem izpausties dažādās jomās un pilnveidot savus talantus
* Karjeras izvēles konsultāciju un pasākumu kvalitātes pilnveidošana;
* Informēt izglītojamos par karjeras izglītību, nodrošināt skolēnam karjeras izpētei, karjeras plānošanai un lēmumu pieņemšanai nepieciešamo pamatzināšanu un pamatprasmju apgūšanu;
* Skolēnu uzvedības un disciplinētības uzlabošana;
* Veidot apzinīgu skolēnu disciplīnu, kārtību, pieklājības normu ievērošanu;
* Sociālpedagoģisko problēmu, emocionālās un fiziskās vardarbības, konfliktu un uzvedības pārkāpumu samazināšana skolā;
* Uzlabot skolēnu drošību un mikroklimatu skolā;
* Drošas, pozitīvas un estētiskas vides pilnveidošana skolā un tās teritorijā;
* Skolas vides pilnveidošana
* Metodisko komisiju sadarbības pilnveidošana pozitīvās pieredzes ieviešanā;
* Saskaņot, pilnveidot un dažādot mācību procesu
* Izvērtēt skolas darba kvalitāti, lai pilnveidotu skolas attīstību.
* Iepazīstināt ar pašvērtējuma ziņojumu skolas darbiniekus, skolēnus, viņu vecākus

|  |  |  |  |
| --- | --- | --- | --- |
| Direktors | Tālis Veismanis |  |  |
|  | (vārds, uzvārds) |  | (paraksts) |
|  | Z.v. |
|  |  |

SASKAŅOTS

|  |
| --- |
|  Rīgas domes Izglītības, kultūras un sporta departamenta direktors |
| (dokumenta saskaņotāja pilns amata nosaukums) |
|   Guntis Helmanis |   |   |
| (vārds, uzvārds) |   | (paraksts) |
|   |
| (datums) |
| Z.v. |